Eλβετικός σουγιάς!!! - Κιθάρες και Ενισχυτές - Noiz | Forum και Αγγελίες για Μουσικούς\n28 Μαρτίου @ Κιθάρες και Ενισχυτές\nΝομίζω ότι οι Ελβετοί, έλυσαν ένα θέμα που έχουμε αφιερώσει χιλιάδες σελίδες εδώ μέσα. Το καταπληκτικό είναι ότι τους στέλνεις τους μαγνήτες σου και τους προσαρμόζουν. Τώρα το πόσο κάνει? Είναι μάλλον γι' αυτούς που έχουν λογαριασμό στην Ελβετία!!!\n.....βέβαια εχει προηγηθεί ο Dan Armstrong καμιά πενηνταριά και χρόνια πριν\nακριβώς. Όχι ότι είχανε και κανα σοβαρό ήχο, αλλά ήταν όμορφες\nΕπεξεργασμένο 28 Μαρτίου από dimsonic\nΕ ναι αλλά αφού δεν είναι Tele δεν έχει δύναμη στο Noiz :P\n16 λεπτά πριν, Alex Raptakis είπε\nδιάττων αστέρας. Και ιδιαίτερα λαμπρός. Αλλά με σύντομη ζωή.\nΕίχαν και μαγνήτες του παππού από όσο θυμάμαι.\nΔημοσιευμένο 29 Μαρτίου (επεξεργασμένο)\nΏρες - ώρες κάνετε σαν τους γέρους του Μάππετ σόου!!!\nΜιλάτε, νομίζω, για την Perspex Guitar\nΕίναι σαν να σας έδειξα το καινούργιο αυτοκίνητο της Apple και να μου λέτε ότι ο Φόρντ το έκανε πριν 60 χρόνια. Ο ελβετικός σουγιάς, εάν είδατε καλά το video, έχει 2 μαγνήτες, που μπορούν να αντικατασταθούν με τον οποιονδήποτε δικό μας. Με λίγα λόγια, πόσες φορές μπορείς να δοκιμάσεις (ας πούμε ένα P90 με ένα Humbuker ή όποιο άλλο τρελλό συνδυασμό σου κατέβει!!). Το δε πίσω μέρος με τους μαγνήτες και τη τάξη της διάταξης των παντων...είναι καθαρά ελβετικό!!.\nΌχι ότι είχανε και κανα σοβαρό ήχο, αλλά ήταν όμορφες\nΓιατί, αυτή λες να είχε κανένα σοβαρό ήχο? Ο παίκτης πάντα κάνει τον ήχο.\nΕπεξεργασμένο 29 Μαρτίου από marathon\n5 λεπτά πριν, marathon είπε\nως κιθαρίστας και ως ήχος (για μένα προσωπικά) παντελώς αδιάφορος. Ως συνθέτης και επίδραση στη μουσική κορυφαίος.\nόσο για τον σουγιά, οι ελβετοί βρήκαν τρόπο να έχουν το χέρι τους στην τσέπη σου φτιάχνοντας κουτάκια υποδοχής μαγνητών. Φυσικά για το θέμα matching των άλλων ηλεκτρονικών μούγκα στη στρούγκα. Γιατί άντε να τους στείλω εγώ τους WR μου να βάλουν με ό,τι ποτ έχουν. Εκτός αν τα αλλάζουν κι αυτά. Δυστυχώς ή ευτυχώς η ουσία του πράγματος είναι ότι μια κιθάρα είναι στημένη και ισορροπημένη εξ αρχής για κάποιο ήχο και δεν γίνονται swaps για ψύλλου πήδημα χωρίς λόγο, εκτός από το καθαρό marketing.\nόσο για την διαφανή....\nΑν σας αρέσει αυτός ο ήχος....\nόσο για τον σουγιά, οι ελβετοί βρήκαν τρόπο να έχουν το χέρι τους στην τσέπη σου φτιάχνοντας κουτάκια υποδοχής μαγνητών.\nΕδώ ο Leo πήρε 2 ξύλα και 4 βίδες (Telecaster) και έφτιαξε ένα μύθο (με το χέρι του στη τσέπη μας!!!).\nότι μια κιθάρα είναι στημένη και ισορροπημένη εξ αρχής για κάποιο ήχο\nΤότε δεν θα αλλάζαμε ποτέ μαγνήτες, γιατί θα διαταράζαμε τη κοσμική συνοχή! Εδώ πάμε από πολυουρεθάνη σε νίτρο και ακούμε τη κιθάρα να ανασαίνει!!!\n10 λεπτά πριν, marathon είπε\nδεν ισχύει αυτό. Κάθε κιθάρα του που έχει κάτι διαφορετικό, ποτέ δεν άλλαζε ένα και μόνο κομμάτι όπως γίνεται εδώ. Ενα κύκλωμα μαγνήτης, ποτενσιόμετρο, αντίσταση, πυκνωτής δεν είναι ένα τυχαίο σύνολο. Υπάρχει μια αυτεπαγωγή (πηνίο), αντίσταση, χωρητικότητα που τελικά δίνουν ένα συγκεκριμένο ηχητικό χαρακτήρα και υπογραφή και δεν μπορούμε τυχαία να αλλάξουμε κάτι από αυτά.\nΠχ δεν είναι τυχαίοι οι ήχοι που έβγαιναν από μια broadcaster, esquire, tele με έναν ή δυό μαγνήτες αλλά και με τις εκατοντάδες επόμενες εκδόσεις.\nόσον αφορά τον Leo ήταν απλώς μεγαλοφυία. Οι Ελβετοί είναι απλώς...τραπεζίτες.\nΕδώ πάμε από πολυουρεθάνη σε νίτρο και ακούμε τη κιθάρα να ανασαίνει!!!\nδεν ξέρω ποιός καταφέρνει και ακούει τέτοια. Εγώ πάντως όχι.


Ηλεκτρονικό κατάστημα TopShop - Μόδα για Γυναίκες. Όλα τα Στίλ | New-Shoes.gr\nΤο TopShop είναι ένα ηλεκτρονικό κατάστημα μόδας που έχει όλα τα χαρακτηριστικά που το κάνουν να ξεχωρίζει από το πλήθος των e-shop. Τεράστια ποικιλία σε σχέδια και είδη, πάρα πολύ χαμηλές τιμές και τα πιο χαμηλά μεταφορικά έξοδα (7€) που έχουμε βρει στο internet τα οποία μπορείς και να εκμηδενίσεις εάν παραγγείλεις πάνω από 85€. Κοινώς πρόκειται για μία από τις πιο αξιόλογες επιλογές που έχεις στα χέρια σου για τις Online αγορές σου.\nΚάνε CLICK εδώ για να επισκεφτείς το TOPSHOP\nΓράψε τα σχόλια και τις εντυπώσεις σου για το TopShop.com\nΠληροφορίες Online Καταστήματος - Topshop\nΤύποι Παπουτσιών: ΓΟΒΕΣ, PEEP TOES, ΠΕΔΙΛΑ, ΠΛΑΤΦΟΡΜΕΣ, ΜΠΟΤΕΣ, ΜΠΟΤΑΚΙΑ, ΜΠΑΛΑΡΙΝΕΣ, ΣΑΝΔΑΛΙΑ, PUMPS, ΜΟΚΑΣΙΝΙΑ\nBrands - Designers: DR. MARTENS, ΔΙΑΦΟΡΟΙ DESIGNERS


Βρίσκεστε εδώ: Αρχική » Ενημέρωση » Γεωργικές Προειδοποιήσεις » Πιο ευαίσθητα σε ωίδιο και ακάρεα τα βλαστικά στάδια μούρο, άνθηση και καρπόδεση της αμπέλου\nΣήμερα, πάνω από 100 ασθένειες των φυτών\nθεωρούνται ότι οφείλονται σε μυκοπλάσματα. Οι ασθένειες αυτές, συνήθως,\nπαίρνουν το όνομά τους από το χαρακτηριστικότερο σύμπτωμα που\nπροκαλούν. Τα συμπτώματα αυτά είναι κυρίως ίκτερος, σκούπα της μάγισσας,\nνανισμός, φυλλοδία πετάλων και σέπαλων, μικροκαρπία, στειρότητα κ.α..\nΤα μυκοπλάσματα είναι οι απλούστεροι και μικρότεροι αυτοαναπαραγόμενοι\nπροκαρυωτικοι μικροοργανισμοί. Διαφέρουν από τα βακτήρια κατά το ότι δεν\nέχουν κυτταρικά τοιχώματα, αλλά μόνο κυτταρική μεμβράνη. Το\nχαρακτηριστικό αυτό τους επιτρέπει να παίρνουν διάφορα σχήματα, όπως\nσφαιρικό, απιοειδές, νηματοειδές κ.α..\nΤο μέγεθος τους ποικίλλει. Τα σφαιρικά\nέχουν διάμετρο 0.3-1 μ, αλλά τα νηματοειδή είναι πολύ μεγαλύτερα. Το\nκύτταρο των μυκοπλασμάτων περιέχει ένα χρωμόσωμα, ριβοσώματα και\nκοκκώδες υλικό. Το χρωμόσωμα των μυκοπλασμάτων αποτελείται από\nδίκλωνο, κυκλικό DNA. Πολλαπλασιάζονται με απλή διχοτομική διαίρεση.\nΛόγω της έλλειψης κυτταρικών τοιχωμάτων είναι ανθεκτικά σε αντιβιοτικά\nπου εμποδίζουν το σχηματισμό τους, όπως είναι η πενικιλίνη, η κυκλοσερίνη\nκαι η μπασιτρασίνη. Αντίθετα, είναι ευαίσθητα, τουλάχιστον σε μερικές\nπεριπτώσεις, στη τετρακυκλίνη, όπως άλλωστε και τα μυκοπλάσματα που\nπροκαλούν ασθένειες των ζώων.\nΤα μυκοπλάσματα ανήκουν στην τάξη Μycoplasmatales της κλάσης\nΜollicutes. Όμως, εκείνα που προκαλούν ασθένειες των φυτών δεν\nαπομονώνονται σε θρεπτικά υλικά και ως εκ τούτου δεν μπορούν να\nμελετηθούν και να προσδιοριστούν. Για το λόγο αυτό χαρακτηρίζονται σαν\n"Μικροοργανισμοί Όμοιοι με Μυκοπλάσματα (Mycoplasma Like Organisms,\nMLO's). Τα MLO's θεωρούνται ως υπεύθυνα παθογόνα ασθενειών βάσει\nάλλων κριτηρίων. Εξαίρεση αποτελεί το μυκόπλασμα που προκαλεί την\nασθένεια "stubborn" των εσπεριδοειδών, Spiroplasma citri, και το\nσπειρόπλασμα που προκαλεί τον νανισμό του αραβοσίτου, τα οποία είναι τα\nμόνα παθογόνα των φυτών μυκοπλάσματα που έχουν καλλιεργηθεί σε\nθρεπτικά υλικά και για τα οποία έχουν εφαρμοστεί οι κανόνες του Koch.\nΤα μυκοπλάσματα βρίσκονται κυρίως στα αγγεία της βίβλου των\nπροσβλημένων φυτών και σπανιότερο στα νεκτάρια των λουλουδιών και σε\nάλλες φυτικές επιφάνειες. Δεν μεταδίδονται μηχανικά, αλλά μεταδίδονται με\nτον εμβολιασμό, με την κουσκούτα και κυρίως με τα έντομα της οικογένειας\nτων Cicadellidae (κοινώς τζιτζικάκια). Ολα τα μυκοπλάσματα, που\nμεταδίδονται με έντομα φορείς, μεταδίδονται κατά τον έμμονο τρόπο. Τα\nμυκοπλάσματα πολλαπλασιάζονται στους σιελογόνους αδένες των εντόμων\nφορέων, αλλά δεν περνούν στα αυγά τους. Μετάδοση με το σπόρο δεν έχει\nΜε εξαίρεση τα δύο μυκοπλάσματα, που καλλιεργούνται, ή διάγνωση των\nασθενειών που προκαλούνται από τα υπόλοιπα γίνεται με μικροσκόπηση,\nιδιαίτερα ηλεκτρονική, σε συνδυασμό με δοκιμές μεταδοτικότητας και μελέτη\nτης επίδρασης της τετρακυκλίνης.\nΤα μυκοπλάσματα, που προσβάλλουν τα καλλιεργούμενα φυτά και τα έντομα\nφορείς έχουν πολλούς ξενιστές στους οποίους διατηρούνται από τη μια\nκαλλιεργητική περίοδο στην άλλη.\nΟρισμένες πολύ σημαντικές ασθένειες των καλλιεργουμένων φυτών, που\nοφείλονται σε μυκοπλάσματα, είναι η ασθένεια stubborn των εσπεριδοειδών, η\nσκούπα της μηλιάς (apple witches' broom), ο ίκτερος του αμπελιού\n(flavescence doree) και η παρακμή της αχλαδιάς (pear decline).\nΓενικες αρχές Φυτοπαθολογίας\nΝ.Ε . Μαλαθράκης\nΚαθηγητής Σχολής Τεχνολογίας Γεωπονίας\nΠέμπτη, 04 Οκτωβρίου 2018 06:46\nΤετάρτη, 03 Οκτωβρίου 2018 07:25\nΗ ασθένεια οφείλεται σε σύμπλοκο μυκήτων. Απαντάται σε πρέμνα όλων των ηλικιών. Οι μολύνσεις γίνονται από τις μεγάλες τομές κλαδέματος.\nΣημάδεμα των άρρωστων πρέμνων για τον σίγουρο εντοπισμό τους, προκειμένου να γίνουν οι κατάλληλοι χειρισμοί την εποχή του κλαδέματος.\nΣτους αμπελώνες που υπήρχε πρόβλημα περονόσπορου, αμέσως μετά τον τρυγητό, να γίνει επέμβαση με χαλκούχο σκεύασμα, κατά προτίμηση βορδιγάλειο πολτό.\nΣε αμπελώνες που υπήρχαν προσβολές, μετά τον τρυγητό να γίνει επέμβαση για τη μείωση του πληθυσμού του εντόμου που θα διαχειμάσει στο ριζικό σύστημα και στα ρυτιδώματα.\nΟ ψεκασμός να είναι προσεκτικός, με καλή κάλυψη ολόκληρων των πρέμνων (και του κορμού).\nΑσεταμιπρίντ, Σπιροτετραματ, Σουλφοξαφλόρ, Χλωρπυριφός-μεθύλ.\nΤετάρτη, 03 Οκτωβρίου 2018 07:23\n► Οι ψεκασμοί χαλκού γενικά προκαλούν περισσότερη φυτοτοξικότητα όταν εφαρμόζονται υπό συνθήκες βραδείας ξήρανσης. Οι περιπτώσεις που αφορούν όψιμους ψεκασμούς σε περίοδο ληθάργου ή πράσινης κορυφής, δεν είναι ανησυχητικές. Εάν ο χαλκός όμως χρησιμοποιηθεί για την αντιμετώπιση βακτηριακών ασθενειών κατά τη διάρκεια του καλοκαιριού ή μετά την εμφάνιση των μήλων σε ευαίσθητες ποικιλίες μήλων, τότε ο κίνδυνος της πιθανής φυτοτοξικότητας μπορεί να μειωθεί εφαρμόζοντας το χαλκό σε σχετικά μικρούς όγκους νερού όπου και τα σταγονίδια στεγνώνουν πιο γρήγορα.\nΤρίτη, 25 Σεπτεμβρίου 2018 12:27\nΤρίτη, 25 Σεπτεμβρίου 2018 07:27\nΚΑΤΑΠΟΛΕΜΗΣΤΕ ΤΟΝ ΔΑΚΟ ΤΗΣ ΕΛΙΑΣ ΜΕ ΣΥΜΜΑΧΟ…ΤΗΝ BAYER\nΤο thiacloprid ανήκει στην ομάδα των νεονικοτινοειδών και δρα στο νευρικό σύστημα τωνεντόμων προκαλώντας προβλήματα στη μεταβίβαση των νευρικών ερεθισμάτων με τελικό αποτέλεσμα το θάνατο τους.\nΕλιά Δάκος (Bactrocera oleae),\n(Prays oleae) (μόνο καρπόβια γενιά)\n100 κ.εκ./100λτ νερού ή\n125 κ.εκ./στρέμμα με\n125λτ ψεκ. υγρό/στρέμμα\n(+δόλωμα 2%) ή 9κ.εκ.\n/στρέμμα με 3λτ ψεκ.\n(300κ.εκ./δέντρο σε 10\nΔολωματικοί ψεκασμοί σύμφωνα με τις δακοσυλλήψεις. Ο αριθμός των ψεκαζόμενων δέντρων ανά στρέμμα εξαρτάται από την πυκνότητα των δέντρων του\nελαιώνα με μεσοδιαστήματα 14 ημερών. 5 14\nΛάχανο Πιερίδα (Pieris sp.) 75κ.εκ./100λτ νερού ή 75κ.εκ./στρέμμα με 100λτ ψεκ. υγρό/στρέμμα\nΨεκασμοί φυλλώματος με την έναρξη της προσβολής με μεσοδιαστήματα 10-15 ημερών. 3 14\nΓεμίστε το δοχείο του ψεκαστικού μέχρι τη μέση με νερό και βάλτε τον αναδευτήρα σε λειτουργία. Προσθέστε την απαιτούμενη ποσότητα σκευάσματος και συμπληρώστε το υπόλοιπο νερό συνεχίζοντας την ανάδευση\n*Ο συνολικός αριθμός εφαρμογών πλήρους κάλυψης στην ελιά είναι δύο /ανά καλλιεργητική\n• Εφαρμογές, μόνο όταν είναι απαραίτητο, με βάση τα όρια οικονομικής ζημιάς (εφόσονυπάρχουν) και με τρόπο ώστε να μειώνεται ο κίνδυνος για τα ωφέλιμα αρθρόποδα.\n• Να διενεργείται συστηματικός έλεγχος των πληθυσμών των εχθρών/στόχων ώστε ναεντοπισθεί έγκαιρα ενδεχόμενη ανάπτυξη ανθεκτικότητας. Εάν διαπιστωθούν περιπτώσεις μειωμένης αποτελεσματικότητας, οι εφαρμογές που ακολουθούν θα πρέπει να γίνονται με σκευάσματα διαφορετικής ομάδας\nΗ χρήση των φυτοπροστατευτικών προϊόντων πρέπει να γίνεται σύμφωνα με τις οδηγίες της ετικέτας.Τα στοιχεία που αναφέρονται στην ιστοσελίδα έχουν ενημερωτικό χαρακτήρα και δεν υποκαθιστούν σε καμία περίπτωση τις αναγραφόμενες, επί της ετικέτας, οδηγίες χρήσεως.\nΠέμπτη, 20 Σεπτεμβρίου 2018 08:56\nΣτις πρώιµες ποικιλίες πορτοκαλιάς και µανταρινιάς ξεκινάει η αλλαγή χρώµατος των καρπών (αποπρασινισµός) και αρχίζουν να γίνονται ευάλωτοι στις προσβολές της µύγας.\nΟι προσβεβληµένοι καρποί διακρίνονται εύκολα διότι κιτρινίζουν πρόωρα και πέφτουν. Ποικιλίες µε λεπτό φλοιό είναι περισσότερο ευαίσθητες στις προσβολές.\nΣτο δίκτυο παγίδευσης παρουσιάζεται αύξηση των συλλήψεων.\nΟι καιρικές συνθήκες ευνοούν τη δραστηριότητα του εντόµου. Λόγω της υψηλής πυκνότητας πληθυσµών που παρουσίασε το καλοκαίρι αναµένονται επιζήµιοι πληθυσµοί στις περιοχές καλλιέργειας.\n− Συστήνεται άµεση ανάρτηση ετοιµόχρηστων παγίδων προσέλκυσης και θανάτωσης ή προσέλκυσης και παγίδευσης της µύγας στους παραγωγούς που επιλέγουν µέθοδο καταπολέµησης τη µαζική παγίδευση.\nΗ µέθοδος είναι περισσότερο αποτελεσµατική όταν η ανάρτηση των παγίδων γίνεται πριν την ωρίµανση, µε χαµηλούς πληθυσµούς όπως συµβαίνει τώρα στις πρώιµες ποικιλίες. Εάν δεν εφαρµόζεται οµαδικά ή εκτεταµένα σε µια περιοχή πρέπει να ενισχύεται η περίµετρος του οπωρώνα µε επιπλέον παγίδες. H µαζική παγίδευση προτείνεται και σε βιολογικές καλλιέργειες γιατί δρα εκλεκτικά και δεν επιβαρύνει το περιβάλλον και τον καταναλωτή.\n− Οι προσβεβληµένοι από τη µύγα καρποί είτε βρίσκονται πάνω στα δέντρα είτε βρίσκονται πεσµένοι στο έδαφος πρέπει να συλλέγονται και να παραχώνονται ή να αποµακρύνονται και να καταστρέφονται.\n− Οι ψεκασµοί κάλυψης ξεκινούν όταν ωριµάσουν οι καρποί ανάλογα µε την ένταση της προσβολής και επαναλαµβάνονται για όσο διάστηµα υπάρχει ανάγκη προστασίας της παραγωγής. Φροντίζετε να τηρείτε το χρόνο αναµονής έως τη συγκοµιδή όπως αναγράφεται στη ετικέτα των σκευασµάτων για να αποφεύγετε υπολείµµατα φυτοπροστευτικών στους καρπούς.\n* Δραστικές φυτοπροστατευτικών προϊόντων:\nΜαζική παγίδευση: Ανάρτηση στην πυκνότητα που αναγράφεται στη συσκευασία από τον κατασκευαστή.\n− Παγίδες µε ετοιµόχρηστο δόλωµα και εντοµοκτόνο: Ελκυστικό τροφής + Deltamethrin (Magnet med, Decis trap).\n− Παγίδες µε εντοµοελκυστικά: Ammonium acetate (άλατα αµµωνίου) + Hydrolysed proteins (υδρολυµένες ̟ρωτεΐνες) (Servatray).\nΨεκασµοί κάλυψης: Βιολογικό σκεύασµα του µύκητα Beauveria bassiana strain ATCC 74040 “NATURALIS” (µέχρι 5 εφαρµογές ανά 5-7 ηµέρες έως τη συγκοµιδή).\nDeltamethrin (1 εφαρµογή, αναµονή πριν τη συγκοµιδή 30 ηµέρες)\nLambda cyhalothrin (2-3 εφαρµ./ 14 ηµ., αναµονή πριν τη συγκοµιδή 7 ηµ.)\nMalathion (3 εφαρµογές / 10 ηµ., αναµονή πριν τη συγκοµιδή 7 ηµ.)\nΦΥΛΛΟΚΝΙΣΤΗΣ: (Phylllocnistis citrella)\nΟι προσβολές στην τρυφερή βλάστηση είναι έντονες το φθινόπωρο.\n− Καλλιεργητικά µέτρα: αφαίρεση των λαίµαργων βλαστών, περιορισµός αρδεύσεων και όψιµων αζωτούχων λιπάνσεων.\n− Στα νεαρά αναπτυσσόµενα δέντρα και στα φυτώρια να συνεχιστεί η προστασία της τρυφερής βλάστησης όσο οι καιρικές συνθήκες παραµένουν ευνοϊκές.\n− Στα παραγωγικά δέντρα η εφαρµογή των καλλιεργητικών µέτρων περιορίζει τις προσβολές. Αποφύγετε επεµβάσεις για την προστασία της ωφέλιµης πανίδας που αναπτύσσεται ικανοποιητικά αυτή την περίοδο.\nMethoxyfenozide (2 εφαρµογές /10 ηµ., αναµονή πριν τη συγκοµιδή 14 ηµ.) µόνο σε πορτοκαλιά και µανταρινιά.\nMilbemectin (1 εφαρµογή, αναµονή πριν τη συγκοµιδή 14 ηµ.) µόνο σε πορτοκαλιά και µανταρινιά.\nThiamethoxam (1 εφαρµογή, αναµονή πριν τη συγκοµιδή 28 ηµ.). Χρήση του σκευάσµατος επιτρέπεται µέχρι 19-12-2018 λόγω ανάκλησης της έγκρισης του από 19-09-2018.\nΑΝΘΟΤΡΗΤΗΣ : (Prays citri )\nΠροσβάλλει κατά προτίµηση τις λεµονιές στις περιοχές µε µεγάλη σχετική υγρασία. Οι λεµονιές ανθίζουν επανειληµµένα διευκολύνοντας την ανάπτυξη και τη διαβίωση του εντόµου. Οι προνύµφες προκαλούν ζηµιές στα κλειστά άνθη και στους νεαρούς καρπούς, ανοίγουν οπές και στοές, τρώνε και καταστρέφουν το εσωτερικό τους συνδέοντας µε νηµάτια τα προσβεβληµένα µέρη.\nΗ παρακολούθηση των ακµαίων µε παγίδες φεροµόνης στην Π.Ε. Χανίων (∆ΑΟΚ Χανίων) δείχνουν αυξηµένη πυκνότητα πληθυσµού.\n− Ελέγχετε άνθη και νεαρούς καρπούς στις δίφορες λεµονιές που έχουν ικανοποιητική για την εποχή ανθοφορία.\nΧηµική καταπολέµηση συστήνεται όταν παρατηρείτε προσβολή µεγαλύτερη από 50% των ανθέων ή 3% των καρπιδίων.\n*Δραστικές φυτοπροστατευτικών προϊόντων:\nΒάκιλλος της Θουριγκίας (3-8 εφαρµογές ανά 6 ηµέρες έως τη συγκοµιδή)\nΠαραφινικά λάδια (2-4 εφαρµογές / 30 ηµ., αναµονή πριν τη συγκοµιδή 21 ηµ)\nChlorpyrifos (1-2 εφαρµογές/ 15 ηµ., αναµονή πριν τη συγκοµιδή 30 ηµ.)\nChlorpyrifos methyl (2 εφαρµογές, αναµονή πριν τη συγκοµιδή 21ηµ.)\nTau-fluvalinate (2 εφαρµογές / 14 ηµ., αναµονή πριν τη συγκοµιδή 30 ηµ.)\nΔιαλευρώδης (Dialeurodes citri) & Εριώδης αλευρώδης (Aleurothrixus floccosus)\nΠροσβάλλουν τη νεαρή βλάστηση σε περιοχές µε αυξηµένη υγρασία. Η αντιµετώπιση των αλευρωδών στηρίζεται στην εφαρµογή των καλλιεργητικών µέτρων που αναφέρονται στον φυλλοκνίστη.\n−Δειγµατοληψίες νεαρής βλάστησης σε περιοχές που ο διαλευρώδης αναπτύσσει πυκνούς πληθυσµούς (Π.Ε. Χανίων και Π.Ε. Ρεθύµνου) δείχνουν ωοτοκίες στα τρυφερά φύλλα. Η χηµική αντιµετώπιση της φθινοπωρινής γενιάς θα γίνει στο στάδιο των νεαρών εκκολαπτόµενων προνυµφών.\nΘα σας ενηµερώσουµε σε επόµενο δελτίο, δε χρειάζεται καµία επέµβαση προς το παρόν. –\nΛόγω ανάπτυξης παρασιτισµού στον εριώδη αλευρώδη από το εξειδικευµένο παρασιτοειδές Cales noacki προτείνεται χρήση σκευασµάτων µε ήπια δράση στα ωφέλιµα έντοµα ή παραφινικών λαδιών (θερινοί πολτοί) µόνο στα σηµεία των προσβολών. Αποφεύγετε τους γενικευµένους ψεκασµούς.\nΤρίτη, 18 Σεπτεμβρίου 2018 08:07\nΎπουλη η φθοριμαία από τον αγρό ως τις αποθήκες για την πατάτα\nΟι πληθυσµοί των ενήλικων εντόµων της φθοριµαίας είναι αρκετά υψηλοί στα πατατοχώραφα, ενώ λόγω των υψηλών θερµοκρασιών αναµένεται ακόµα µεγαλύτερη αύξηση του αριθµού των συλλήψεων.\nΟι γεωπόνοι του Περιφερειακού Κέντρου Προστασίας Φυτών Καβάλας σηµειώνουν ότι το βλαστικό στάδιο της πατάτας είναι η πλήρης ωρίµανση των κονδύλων, ενώ σε πολλές περιοχές έχει ξεκινήσει και η συγκοµιδή.\nΣτο στάδιο αστό και εφόσον δηµιουργούνται ρωγµές στο έδαφος (ανοµβρία, απότιστα χωράφια), η προνύµφη του εντόµου προσβάλλει τους κονδύλους της πατάτας. Μάλιστα, τώρα είναι που παρατηρούνται οι πιο έντονες ζηµιές, µε αποτέλεσµα την ποιοτική υποβάθµιση του προϊόντος και τη µεταφορά του εντόµου στις αποθήκες των παραγωγών.\nΕπειδή πρόκειται για πολύ σηµαντικό εχθρό της καλλιέργειας, όχι µόνο στον αγρό αλλά και στην αποθήκη, οι ειδικοί συνιστούν έναν ψεκασµό µε εγκεκριµένα εντοµοκτόνα µικρής υπολειµµατικής διάρκειας λίγο πριν τη συγκοµιδή κι όταν η καλλιέργεια έχει ακόµη φύλλα. Αν ο παραγωγός προχωρήσει σε «κάψιµο της καλλιέργειας », αυτό θα πρέπει να γίνει µετά τον ψεκασµό µε εντοµοκτόνο.\nΩστόσο επειδή είναι πιθανό να επιβιώσει από τους ψεκασµούς ένα σηµαντικό ποσοστό των εντόµων, οι γεωπόνοι συστήνουν και περαιτέρω µέτρα καταπολέµησης, εφόσον εντοπισθεί προσβολή των κονδύλων κατά τη διάρκεια της αποθήκευσης και συγκεκριµένα σκόνισµα των κονδύλων µε ειδικά σκευάσµατα του βιολογικού εντοµοκτόνου.\nΠιο αναλυτικά, στον αγρό συνιστώνται τα εξής:\n-Ψεκασµός στις καλλιέργειες της πατάτας που έχουν ακόµη φιλική επιφάνεια µε εγκεκριµένα εντοµοκτόνα µικρής υπολειµµατικής διάρκειας.\n-Αν ο παραγωγός προχωρήσει σε κάψιµο του χωραφιού, αυτό να γίνει µετά τον ψεκασµό µε εντοµοκτόνο.\n-Τα αγροτεµάχια δεν πρέπει να µένουν απότιστα κατά τη διάρκεια του καψίµατος, ώστε να αποφεύγονται οι ρωγµές του εδάφους.\nΤρίτη, 18 Σεπτεμβρίου 2018 08:06\nΠρώτα δηλώσεις ζημιάς και μετά έλεγχοι για τη μαστίχα Χίου\n«Θα πρέπει να ολοκληρωθεί η κατάθεση των αιτήσεων ζημιάς για να ξεκινήσουν οι έλεγχοι από τους γεωπόνους του ΕΛΓΑ, ώστε να «τρέξει η διαδικασία αποζημίωσης των παραγωγών».\nΑυτό ανέφερε από τη Χίο, όπου παρευρέθηκε ο πρόεδρος του ΕΛΓΑ Θεοφάνης Κουρεμπές από τις 15 έως τις 16 Σεπτεμβρίου, προσκεκλημένος από την Ένωση Μαστιχοπαραγωγών.\nΕιδικότερα το Σάββατο 15 Σεπτεμβρίου, εκπροσωπώντας τον υπουργό Αγροτικής Ανάπτυξης Σταύρο Αραχωβίτη, ο κ. Κουρεμπές έκανε χαιρετισμό στην εκδήλωση που πραγματοποίησε η Ένωση για τα 80 χρόνια λειτουργίας της και στη συνέχεια συμμετείχε σε σύσκεψη με τη Διοίκηση της Ένωσης και τους προέδρους των συνεταιρισμών.\nΤην Κυριακή, ο πρόεδρος του ΕΛΓΑ, συνοδευόμενος από τον γενικό διευθυντή της Ένωσης Μαστιχοπαραγωγών κ. Κουντουριάδη, επισκέφτηκε τα Μαστιχοχώρια και συζήτησε με τους παραγωγούς θέματα σχετικά με την παραγωγή και την ασφάλιση της μαστίχας.\nΑποφύλλωση σημαίνει ποιότητα για το βαμβάκι\nΝέες προνύμφες καρπόκαψας στις μηλιές της Βορείου Ελλάδας


Στο πλαίσιο του Διεθνούς Οικονομικού Φόρουμ των Δελφών συζητήθηκε σήμερα η αμυντική βιομηχανία και οι διεθνείς συμμαχίες. Συμμετέχουν κορυφαίοι αξιωματούχοι της εγχώριας αμυντικής βιομηχανίας και πρόσωπα σε καίριες θέσεις, όπως ο σύμβουλος ο σύμβουλος εθνικής ασφάλειας του πρωθυπουργού, Θάνος Ντόκος. Ο ίδιος ήταν ξεκάθαρος στην ομιλία του για την κατάσταση που επικρατεί αυτή την στιγμή ... Περισσότερα\nTo άρθρο Θάνος Ντόκος: Το 30% της επένδυσης στις φρεγάτες πρέπει να μείνει στην Ελλάδα! δημοσιεύτηκε στο NewsIT .\ntag Θάνος Ντόκος: Το 30% της επένδυσης στις φρεγάτες πρέπει να μείνει στην Ελλάδα! Στο πλαίσιο του Διεθνούς Οικονομικού Φόρουμ των Δελφών συζητήθηκε σήμερα η αμυντική βιομηχανία και οι διεθνείς συμμαχίες. Συμμετέχουν κορυφαίοι αξιωματούχοι της εγχώριας αμυντικής βιομηχανίας και πρόσωπα σε καίριες θέσεις, όπως ο σύμβουλος ο σύμβουλος εθνικής ασφάλειας του πρωθυπουργού, Θάνος Ντόκος. Ο ίδιος ήταν ξεκάθαρος στην ομιλία του για την κατάσταση που επικρατεί αυτή την στιγμή ... Περισσότερα To άρθρο Θάνος Ντόκος: Το 30% της επένδυσης στις φρεγάτες πρέπει να μείνει στην Ελλάδα! δημοσιεύτηκε στο NewsIT . share save


Great Pretenders σετ καπα-καπελλο'Μάγισσα' - Tospititisxaras.gr\nGreat Pretenders σετ καπα-καπελλο’Μάγισσα’\nΚωδικός προϊόντος: 50385 Κατηγορία: Παιχνιδοπωλείο\nΗ κάπα για τις μικρές μάγισσες της εταιρείας Great Pretenders είναι κατασκευασμένη από ιριδίζον μαλακό τούλι και δένει εύκολα στο λαιμό με βέλκρο. Το καπέλο στην ίδια λογική, διαθέτει λεπτομέρεια από βελούδινο ύφασμα και συμπληρώνει την εμφάνιση σας! Ετοιμαστείτε για ξόρκια και φίλτρα και γνωρίστε τον κόσμο της μαγείας! Κατάλληλο από 5 έως 6 ετών. Πρότυπο μέγεθος παιδιού για την ηλικία 4 έως 6 ετών: Ύψος : 104-116 εκατοστά. Μέση: 53-60 εκατοστά. Γοφοί: 60-71 εκατοστά.\nΔώστε πρώτος μία αξιολόγηση “Great Pretenders σετ καπα-καπελλο’Μάγισσα’” Ακύρωση απάντησης


Παρλάπιπας: Βλέπεις μυγάκια, κηλίδες ή τριχίτσες στα μάτια σου; Τι σημαίνει για την υγεία σου και τι πρέπει να κάνεις\nΠρόβλημα στα μάτια: Οι ασθενείς που παρουσιάζουν πρόβλημα στα μάτια, αναφέρουν πως βλέπουν μυγάκια στο οπτικό πεδίο τους. Αυτά, γίνονται αντιληπτά όταν κοιτούν σε ομοιόμορφο οπτικό πεδίο. Αναλυτικότερα, όλα όσα οφείλετε να γνωρίζετε για το συγκεκριμένο πρόβλημα:\nΠρόβλημα στα μάτια: Αίτια\nΣε κάποιες περιπτώσεις είναι συγγενή. Μια ξαφνική εμφάνιση αιωρούμενων μαύρων στιγμάτων σε άτομα ηλικίας άνω των 50 ετών συνήθως οφείλεται σε Οπίσθια Αποκόλληση του Υαλοειδούς, μια συνήθως αθώα κατάσταση που όμως μερικές φορές μπορεί να συνοδεύεται από επιπλοκές.\nΠρόβλημα στα μάτια: Διάγνωση\nΠρόβλημα στα μάτια: Θεραπεία\nΟ εγκέφαλος έχει την τάση να αγνοεί ότι δεν χρειαζόμαστε. Όσο περισσότερο χρονικό διάστημα βλέπουμε τα μυγάκια τόσο λιγότερο τα αντιλαμβανόμαστε. Στις περισσότερες περιπτώσεις δεν χρειάζεται θεραπεία. Αν ένα εξίδρωμα εμφανίζεται ακριβώς μπροστά στον οπτικό μας άξονα μπορούμε μετακινώντας το βλέμμα μας σε διάφορες κατευθύνσεις να το βοηθήσουμε να αλλάξει θέση. Όταν τα “μυγάκια”επηρεάζουν την όρασή μας αισθητά και δεν βελτιώνονται με τον χρόνο τότε μπορούμε να επιχειρήσουμε βιτρεκτομή (χειρουργική επέμβαση με την οποία μετακινούμε το υαλοειδές από το μάτι).\nΗ βιτρεκτομή βέβαια, πρέπει να επιχειρείται μετά από σκέψη γιατί δεν είναι άμοιρη επιπλοκών, όπως ρωγμή αμφιβληστροειδούς, αποκόλληση υαλοειδούς και καταρράκτη. Τέλος, υπάρχει η δυνατότητα χρήσης Yag laser, μέθοδος λιγότερο επεμβατική για το μάτι σε σχέση με την βιτρεκτομή. Η απότομη εμφάνιση μυοψιών συνοδεύει την οπίσθια αποκόλληση του υαλοειδούς, κατάσταση η οποία – σε μικρό ποσοστό των ασθενών – συνεπάγεται την εμφάνιση ρωγμής στον αμφιβληστροειδή. Εφόσον η ρωγμή αυτή αντιμετωπιστεί έγκαιρα με laser προλαμβάνεται η αποκόλληση του αμφιβληστροειδούς, κατάσταση η οποία απαιτεί πλέον χειρουργική διόρθωση.


Παστράμι γαλοπούλας – Online Παντοπωλείο «Τα Καραμανλίδικα του Φάνη»\nΑρχική σελίδα / Αλλαντικά / Γαλοπούλες / Παστράμι γαλοπούλας\nΠροβολή καλαθιού Τα προϊόντα “Παστουρμάς καραμανλίδικος, πρόβειος, μπούτι” έχουν προστεθεί στο καλάθι σας.\nΑτόφιο, ψητό φιλέτο γαλοπούλας, με κόκκους πιπεριού, σιναπιού και κόλιανδρου\nΚωδικός προϊόντος: 196-0684 Κατηγορίες: Αλλαντικά, Γαλοπούλες\nΖουμερό, ατόφιο φιλέτο γαλοπούλας με κόκκους πιπεριού, σιναπιού και κόλιανδρου. Κατά τη διαδικασία παρασκευής του σιγοψήνεται και στη συνέχεια καπνίζεται σε ξύλο οξιάς.\nΤο παστράμι γαλοπούλας -με απαλό ροζ σομόν χρώμα, είναι πιο αρωματικό και η γεύση του είναι λιγότερο πικάντικη από το αντίστοιχο μοσχαρίσιο. Έχει χαμηλή περιεκτικότητα σε λιπαρά (0-2%) και σε αλάτι. Δεν περιέχει γλουτένη και είναι κατάλληλο για δίαιτες με λιγότερες θερμίδες.\nΚαταναλώνεται σκέτο με φρεσκοψημένο ψωμί, αλλά θα προσθέσει ένταση και γεύση σε όλες τις σαλάτες, τα σάντουιτς καθώς και στις συνταγές μαγειρικής στις οποίες θα το προσθέσετε.\nΧωρίς γλουτένη, με Χαμηλά λιπαρά\nΔημοσίευση: Νοε 2020


Μπακαλιάρος σκορδαλιά – dietup.gr\nΤο πανάρισμα με κορν φλεικς προέκυψε σαν ιδέα όταν ήμουν φοιτητής, καθώς ένα απόγευμα το μόνο που βρήκα στο ντουλάπι για να «ντύσω» τον μπακαλιάρο ήταν δημητριακά πρωινού. Δοκίμασα και από τότε το καθιέρωσα σε ψάρι και κοτόπουλο. Όσο για τη σκορδαλιά: Στα νησιά την κάνουν με πατάτα, στα Βόρεια με καρύδι και σε άλλες περιοχές της Ελλάδας με πατάτα. Στα Ίρια όμως της Πελοποννήσου που καλλιεργούν το 80% της ελληνικής κατανάλωσης Αγκινάρας, φτιάχνουν σκορδαλιά με αγκινάρα! Για μένα που τρελαίνομαι για αυτό το υπέροχο λαχανικό-λουλούδι η σκορδαλιά αγκινάρας είναι πειρασμός. Άλλαξα όμως κάπως τη συνταγή για να είναι πιο απλή και υγιεινή.\npreviousΤα 5 διατροφικά λάθη που κάνουν αυτοί που γυμνάζονται\nnextCupcakes χωρίς θερμίδες!


= Ελάτε σ' εμάς για έναν καφέ - Η συνέντευξη\nΔημοσιεύθηκε : Τετάρτη, 28 Ιανουαρίου 2015 01:06\nΗ μαύρη κωμωδία που μπήκε στη ζωή μας και μας έκανε να μιλάμε συνέχεια γι αυτή. «Ελάτε σ’ εμάς για έναν καφέ» με μία ομάδα ηθοποιών που βιώνει την απόλυτη χημεία, με ένα απίστευτο κείμενο και μισή ντουζίνα εξαιρετικές ερμηνείες. Το είδα, γέλασα, ξεκαρδίστηκα, άκουγα τον κόσμο γύρω μου να παραληρεί από το γέλιο και κάποια στιγμή προβληματίστηκα, σκούρυνα, βάρυνα και – πάνω απ’ όλα – σκέφτηκα, έβαλα το ρημάδι μου να δουλέψει. Η συνέντευξη κλείστηκε πολύ γρήγορα και μαζευτήκαμε με τους ηθοποιούς, λίγο μετά το πέρας της παράστασης, κοντά στο σκηνικό και μιλήσαμε για όλα. Για το ίδιο το έργο, για την υπέροχη ενέργεια που βγάζουν προς τα έξω, για τις ερμηνείες τους, για το μέλλον, για το γεγονός ότι μια αλληγορία σε κάνει να σκεφτείς σαν άνθρωπος. Η συνέντευξη ήταν στην ουσία μια υπέροχη κουβέντα, πασπαλισμένη με ΠΟΛΥ γέλιο και – δυστυχώς – το "χαρτί" της οθόνης είναι πολύ φτωχό για να τη φιλοξενήσει όπως πρέπει. Είναι από τις φορές που εύχεσαι να μπορούσες να αναπαράγεις αυτό το κλίμα στο ακέραιο… Είναι από τις φορές που θέλεις να «ισχυριστείς» ότι το αρχείο της συζήτησης δεν «σώθηκε», για να ξαναμαζέψεις αυτό το εκπληκτικό τσούρμο και να ξαναζήσεις την ίδια μοναδική εμπειρία. Θανάσης Κουρλαμπάς, Μαρία Καρακίτσου, Ευγενία Μαραγκού, Θεοδώρα Σιάρκου, Γιώργος Σκυριανός, Στέλλα Χατζημιχελάκη. Οι πολλοί καφέδες είναι ευδαιμονία πλέον και το οφείλουμε σε αυτούς τους ανθρώπους, των οποίων τις ατάκες θα διαβάσετε παρακάτω. Εννοείται πως δεν επιμερίζουμε τις απαντήσεις, η ομάδα είναι μία και σπέρνει μάλιστα!\nΜπήκα στο διαδίκτυο, έκανα την πρόβα μου, έκανα τη μελέτη μου… το έργο μιλάει για το φασισμό. Ο συγγραφέας (Πιέρο Κιάρα) ήταν ένας από κείνους που κυνήγησε το καθεστώς… Παρεμπιπτόντως, ο τίτλος του έργου (La spartizione) αποδίδεται ως «Το χώρισμα»;\nΟ χωρισμός… Ο μοιρασμός και ο διαμελισμός…\nΠώς έτυχε να διαλέξετε το συγκεκριμένο;\nΠολύ γρήγορα η ιστορία. Λεγόμαστε «Ομάδα ’92 plus», που σημαίνει Ομάδα ’92 συν ένα αγαπημένο πρόσωπο, τη Θεοδώρα μας (σ.σ. Σιάρκου), γιατί οι υπόλοιποι ήμασταν στην ίδια σχολή (σ.σ. Θεμέλιο)… Μέσα σε ένα μήνα χάσαμε και τους δύο δασκάλους μας, το Νίκο Βασταρδή και τη Ζωζώ Ζάρπα και σε αυτές τις δύο αλλεπάλληλες κηδείες, όπως συναντηθήκαμε, είπαμε να κάνουμε κάτι μαζί… Να ξορκίσουμε το κακό… Ο Βασίλης ο Νικολαΐδης, που ήταν καθηγητής στη σχολή εκείνο το διάστημα, συγκινήθηκε πολύ με την πρωτοβουλία και ανέλαβε να μας σκηνοθετήσει, να μας βρει ένα έργο… Δημιουργήθηκε η ομάδα ’92 και, για να είμαστε απολύτως ειλικρινείς, χαιρόμαστε παρά πολύ που κάνουμε τούτους τους καιρούς ένα θετικό έργο, έτσι κι αλλιώς, αλλά, σε ένα πολύ μεγάλο ποσοστό, ψάξαμε ένα έργο που να μπορεί να στηριχθεί από την υπάρχουσα ομάδα. Ένας άντρας και τέσσερις γυναίκες… Θυμήθηκε λοιπόν μία ταινία που είχε δει το εβδομήντα τόσο με τον Ούγκο Τονιάτσι που λεγόταν «Ελάτε να πάρετε τον καφέ σ’ εμάς»… Η ταινία είναι μία σπαρταριστή κωμωδία, κυρίως σκαμπρόζικη… τον είχαν κυνηγήσει πολύ τον Κιάρα και είχε αφαιρέσει τελείως το κομμάτι το πολιτικό. Το τοποθέτησε στο ’37 και κράτησε αυτό το κοινωνικό σχόλιο στην πραγματικότητα… Στο μυθιστόρημα που διαβάσαμε, είδαμε ότι είναι μια αλληγορία πάνω στο φασισμό. Προσπαθήσαμε και του κάναμε μία πολύ ελεύθερη διασκευή, κρατήσαμε πολύ λίγα στοιχεία – περισσότερο την ιδέα – και αλλάξαμε το φινάλε, γιατί δεν μπορούσαμε να το προσαρμόσουμε στα καθ’ ημάς… Ήταν εντελώς ιταλικό, εντελώς δικό τους…\nΠόσο ιταλικό ήταν δηλαδή;\nΤο έργο γράφτηκε το ’64… Κοίτα, ο φασισμός σε κείνους… Το φασιστικό κόμμα ακόμα υπάρχει και κάνει και κυβέρνηση, συμμετέχει στις κυβερνήσεις τους… Είχαμε ανάγκη από μία κάθαρση, γι αυτό κι επιλέξαμε αυτό το φινάλε, που ήταν ιδέα του Βασίλη, γράφτηκε πολύ μεγάλο κομμάτι του κειμένου από το Βασίλη…\nΤο έργο είναι εντελώς συμβολικό, έτσι; Το θηρίο του φασισμού, έτσι όπως εξωτερικεύεται από τις ορμές ενός ανθρώπου…\nΒρίσκει μία ρωγμή και χώνεται και πρέπει να το ξεριζώσεις… Αυτό που λέω χαρακτηριστικά και το λέω κάθε φορά που συζητάμε για το έργο… Είχαμε ακούσει για τη Χρυσή Αυγή πριν δέκα τόσα χρόνια και σήμερα είναι κόμμα στη χώρα μας. Είναι τόσο γεωμετρική η πρόοδος…\nΣτο δελτίο τύπου διαβάζω για μία μαύρη κωμωδία…\nΠιο μαύρη πεθαίνεις! (γέλια)\nΕπειδή, εντάξει, γέλασε όλο το σύμπαν εδώ πέρα, και ακόμα θα γελάει φαντάζομαι…\nΓελάς με το ίδιο το κείμενο, γελάς – θέλω να πιστεύω – και με τις ερμηνείες, γελάς και με τη σκηνοθεσία. Δεν σε εξαναγκάζει να γελάσεις…\nΌλα αυτά που κάνετε… Αυτοσχεδιάζετε; Είναι τα ίδια σε κάθε παράσταση;\nΕ, σήμερα πήγε να αυτοσχεδιάσει η Μαρία με το πέσιμο (σ.σ. ακολουθεί ΤΟ γέλιο! Η Μαρία Καρακίτσου είχε μία τρελή πτώση κατά τη διάρκεια της παράστασης και οι απανωτές ατάκες που ακούω από την παρέα με θέμα το… «θέμα» αυτό δεν είναι δυνατό να περιγραφούν)… Το να παίζεις τα ίδια πράγματα ακριβώς κάθε βράδυ… Δεν είναι δημιουργικό για μας. Με την άφιξη της Θεοδώρας ξαναδιαβάστηκε το έργο, είδαμε κάποια πράγματα ξανά από την αρχή… πήρε άλλη ζωντάνια…\nΝα ρωτήσω κάτι απλό… Δεν γελάτε, βρε παιδιά;\n(σ.σ. γέλια-γέλια) Καταβάλλουμε προσπάθεια να μην γελάσουμε! Για παράδειγμα, στη σκηνή που περιγράφει πώς τραυματίστηκε στον πόλεμο και λέει «Έβλεπα κομμάτια γλουτού να επιπλέουν»… Σε προκαλεί να είσαι πάντα σε ετοιμότητα. Μπορεί να συμβεί το οποιοδήποτε απρόοπτο! Δες για παράδειγμα τι έγινε σήμερα (σ.σ. αναφορά στη σκηνή με το «πέσιμο»)…\nΜιλάτε για τη σκηνή με το «πεσιματάκι»;\nΤι πεσιματάκι; Εδώ μιλάμε ότι κάναμε ολόκληρη σκούπα! (σ.σ. απίστευτο γέλιο) Αλλά αυτή είναι και γενικότερα η γοητεία στο θέατρο… Είναι η στιγμή που περνάει και χάνεται… Πρέπει να είσαι συγκεντρωμένος να αντιμετωπίσεις το παν…\nΝα υποθέσω ότι στις πρόβες δεν αντέχατε, έτσι;\nΜέχρι τη γενική δοκιμή… κλαίγαμε! Μας είχε «απειλήσει» ο Νικολαΐδης ότι θα σηκωθεί να φύγει, αν δεν σταματήσουμε το γέλιο! Επειδή ήμαστε φίλοι, επειδή γίναμε φίλοι… για μας οι πρόβες ήταν και λίγο παιδική χαρά… Είχαμε γυρίσει από διακοπές, θέλαμε και να πούμε τα νέα μας… Και κάποια στιγμή λοιπόν, με όλο αυτό το γέλιο, μας είχε πει ο Βασίλης ότι θα φύγει, μας το είπε όμως με πολύ γλυκό τρόπο γιατί γελούσε πολύ κι αυτός.\nΕυελπιστούμε για σεζόν, κανονικά. Μέχρι Κυριακή των Βαΐων.\nΠέρα από το συμβολικό του πράγματος, που αποτελεί πολύ μεγάλο κομμάτι του έργου… Είναι στην ουσία μέρος της ζωής όλο αυτό; Γιατί έτσι είναι και η ζωή. Και γελάς και κλαις…\nΣτη μαύρη κωμωδία περιμένεις ότι το κωμικό ή βασίζεται ή θα γεννήσει κάτι, το οποίο θα είναι λίγο ανατρεπτικό. Το συγκεκριμένο είναι πολιτικό. Για μένα, αυτός ο μονόλογος στο τραπέζι, εκεί που πραγματικά «γυρνάει» το πράγμα και που, πίστεψέ με, πολλές φορές, ακούγονται ακόμα γέλια, σου λέει «Κάτι, κάτι μας ετοιμάζουν τώρα αυτοί», και μετά έρχεται το φινάλε... Βαραίνει παρά πολύ… Αυτό είναι το «μαύρο» του. Γελάς, φτάνεις ακόμα και στα όρια να βγάλεις καρικατούρες… το φτάνεις στο όριό του, στο όριο του μη ανθρώπινου πια και ξαφνικά το πας εκεί που πρέπει. Πολλές φορές, μετά από κηδεία, οι άνθρωποι κάνουν έρωτα… Τα ακραία συνυπάρχουν…\nΠέρα από αυτή εδώ την παράσταση… Αυτή η ομάδα σκέφτεται να κάνει και κάτι άλλο;\nΣτην παρούσα φάση είμαστε τόσο ενθουσιασμένοι με αυτό που συμβαίνει στην ομάδα… Ενθουσιασμός, χαρά, τρέλα… Θα θέλαμε να πάει και τέταρτη χρονιά και πέμπτη και, γιατί όχι, έκτη… Δεν έχουμε σκεφτεί καθόλου το ενδεχόμενο μίας άλλης παράστασης. Σίγουρα δεν είναι μία ομάδα που αρχίσει και θα τελειώσει με τον «Καφέ»… Έχουμε στο μυαλό μας ότι θα υπάρχει συνέχεια και αγαπιόμαστε και περνάμε καλά. Δεν λέμε «Μετά τον καφέ τι πιο πάνω»; Αυτό που καταλάβαμε, αυτό που βιώσαμε όλοι… Ο καθένας έχει τη δική του πορεία στη δουλειά μετά από τόσα χρόνια. Έχουμε δοθεί όλοι μας τόσο πολύ σε αυτή την ιστορία… Έχουμε βάψει, έχουμε καρφώσει, έχουμε πληρώσει… Αυτό που γίνεται σε αυτή την παράσταση, να «πλασάρω» εγώ το γέλιο στον άλλο, να γελάει ο άλλος και εγώ να νιώθω τόση χαρά με αυτό… Αν διαβάσεις κριτικές, όποια κριτική κι αν σου πέσει γι αυτή την παράσταση, μπορεί να ξεχωρίσεις κάποιο ρόλο κάποια στιγμή, αλλά ΟΛΟΙ μιλάνε για την παράσταση. Η χαρά που παίρνουμε όταν καταλαβαίνουμε ότι κάνοντας κάτι, δεν το εισπράττουμε προσωπικά, εμείς, αλλά η παράσταση η ίδια, η οποία θα μας ταξιδέψει ακόμα παραπέρα, αυτό μας δίνει την ανάγκη να ξανακάνουμε κάτι με αυτή την ομάδα. Εδώ ουσιαστικά δικαιωνόμαστε για την επιλογή μας να γίνουμε ηθοποιοί. Μπορεί να μην βγάζουμε λεφτά, μπορεί να βάζουμε κι απ’ την τσέπη μας… αλλά νιώθεις καλλιτέχνης, πάει και τελείωσε!


Ο Γιάννης Αϊβάζης ξεκαθαρίζει – «Ούτε είμαι οξύθυμος ούτε πλακώνω στο ξύλο ότι βρίσκω μπροστά μου» | GRXPRESS\nΣτην εκπομπή “Καλύτερα δε γίνεται” και τη Φωτεινή Πετρογιάννη μίλησε ο Γιάννης Αϊβάζης, ο οποίος απάντησε σε ερωτήσεις των followers του από Instagram και Twitter.\n«Δεν θα φώναζα ποτέ “θρύλε θεέ μου Ολυμπιακέ μου”. Η ΑΕΚ είναι ιδέα, είναι ρίζες, είναι πολλά πράγματα. Έχω ακόμα μέρες να σκεφτώ το πρώτο ραντεβού της κόρης μου. Δεν θέλω να σκέφτομαι πράγματα που θα με ταράξουν. Με τη Μαρία γνωριστήκαμε σε κάτι βραβεία στην Κύπρο και από τότε ταυτιστήκαμε. Ήταν έρωτας με την πρώτη ματιά. Είμαι πολύ περήφανος για τη Μαρία, τη θαυμάζω πολύ. Δεν κάνει πράγματα για να προκαλέσει. Το σεξαπίλ που έχει είναι φυσικό και της βγαίνει απλόχερα. Αν προκαλούσε, δεν θα μου άρεσε.\nΈχει υπάρξει στιγμή που της έχω πει ότι “αυτή τη φωτογράφιση θα μπορούσες να μην την έχεις κάνει αυτή τη στιγμή”. Στο πρώτο μας ραντεβού της έκανα το τραπέζι… σπίτι μου. Πέρασε πολύς καιρός από το πρώτο μας ραντεβού για να κοιμηθούμε μαζί. Μου έκανε τη δύσκολη, αλλά την κατάφερα. Το χειρότερο που μπορεί κάποιος να πει για μένα είναι ότι είμαι οξύθυμος και ότι βρίσκω το πλακώνω στο ξύλο. Είμαι το ακριβώς αντίθετο. Η Μαρία κάποια στιγμή τσαμπουκαλεύτηκε σε κάποια που με κοίταγε έντονα, επίμονα και με θράσος. Πριν τη Μαρία είχα αρκετές σχέσεις με διάσημες που δεν μάθατε ποτέ.\nΘα μπορούσα να αποφύγω να πάω στο Survival Secret. Ο τρόπος που μου παρουσιάστηκε είχε προσδοκίες και ήθελα να το στηρίξω. Αν η παραγωγή και οι συντελεστές δεν κατάφεραν να το κάνουν αυτό, δεν είναι δικό μου κομμάτι», είπε ο Γιάννης Αϊβάζης.\n48 λεπτά πριν Διαβάστε Περισσότερα


ΤΑΜΠΟΥΡΙ: Καρκαγιάννειος Αχταρμάς...\nO κύριος Καρκαγιάννης προσπαθώντας να απαντήσει στο ερώτημα «Αραβες ή Βυζαντινοί έφεραν την αρχαία γνώση» (Kαθημερινή 9/8/2009) ξεκινάει το σοβαροφανές, βαθυστόχαστο και άδειο από νοήματα αρθράκι του με μία άγαρμπη έως ανόητη επιθεση κατά της Εκκλησίας.\nΤου έχει καθίσει στο στομάχι η παρέμβαση της Εκκλησίας στο ανιστόρητο και κακόβουλο φιλμάκι του Γάβρα. Θα έπρεπε να ξέρει ο πολύς Καρκαγιάννης ότι ο Παρθενώνας δεν υπέστη καμία καταστροφή από χριστιανούς όπως αφήνει να εννοηθεί ο σκηνοθέτης. Αντίθετα το φραγκοφορεμένο Ελληνικό κρατίδιο κατέστρεψε την ιστορική συνέχεια του Παρθενώνα και της Ακρόπολις . Ακολουθώντας την φαντασίωση της τελειότητας του 5ου πχ αιώνα κατέστρεψε οτιδήποτε υπήρχε πάνω στον Ιερό Βράχο από τους μετέπειτα χρόνους αφαιρώντας την ιστορική του συνέχεια. Καταστράφηκε ο φραγκικό πύργος του de la Roche, οι τουρκικοί προμαχώνες, η βυζαντινή αψίδα. Με λίγα λόγια έξυσε 1500 χρόνια ιστορίας αφαιρώντας κάθε ιστορική συνέχεια μετατρέποντάς τον σε τουριστικό αξιοθέατο.\nΣαν να μη έφτανε αυτό ενοχλήθηκε από την θέση της εκκλησίας ότι «τα σκεύη της Θείας Κοινωνίας, τα οποία ποτέ δεν πλένονται και ποτέ δεν απολυμαίνονται, είναι εντούτοις απρόσβλητα από τον ιό της γρίπης» . Τώρα το θυμήθηκε; Γιατί για αιώνες η θεία κοινωνία ήταν απρόσβλητη από ιούς. Αν όμως έχει δίκιο και η εκκλησία λάθος θα έπρεπε το θέμα να τον απασχολήσει, αυτόν και τους λοιπούς ρέκτες, εδώ και πολλά χρόνια. Για πολλά χρόνια η φυματίωση ήταν ενδημική νόσος στις φτωχογειτονιές: «του άλλου κοντόμερη η γυναίκα – στο σπίτι λειώνει από το χτικιό» (Οι Μοιραίοι, Κ. Βάρναλης) και όμως κανείς, μα κανείς, δεν διανοήθηκε να κατηγορήσει ή απλά να υπαινιχθεί ότι η Θεία Κοινωνία μεταδίδει το χτικιό. Τώρα έρχεται ο κάλπικος δημοκράτης να μας ρίξει την ανησυχία του γιατί έτσι του είπαν. Εκείνο το οποίο αφήνει απέξω είναι ότι η Θεία Κοινωνία είναι κάτι που αφορά τους πιστούς και μόνο. Ο Ιερέας αναφωνεί πριν από την Θεία Κοινωνία «Όσοι πιστοί προσέλθετε» και δεν του πέφτει λόγος. Αλλά ξέχασα η εκκλησία είναι το μόνο εμπόδιο που έχει απομείνει στα σχέδια εξανδραποδισμού των Ελλήνων και πρέπει να κτυπηθεί με κάθε τρόπο.\nΕκεί που έχουμε ένα πραγματικό αχταρμά είναι η παράγραφος που ανακατεύει την δολοφονία της Υπατία με τη «διαμόρφωση ενός μεικτού σχήματος που το ονόμασαν «ελληνοχριστιανικός πολιτισμός». Κάποιος πρέπει να τον φωτίσει γιατί κλεισμένος στην μονομέρεια και άριστα εκπαιδευμένος στην παρασημαντική των λέξεων και των εννοιών θα εξακολουθεί να ξεφουρνίζει ανοησίες. Η Υπατία δολοφονήθηκε τον 5ον μχ αιώνα . Τα αίτια και οι αφορμές της δολοφονίας της είναι σκοτεινά. Ο θάνατος της Υπατία χρησιμοποιήθηκε από αντικαθολικούς σχολαστικούς στην πολεμική τους εναντίον του Βατικανού. Από ένα μεμονωμένο επεισόδιο χωρίς αμφιβολία βάρβαρο ο καλός αυτός άνθρωπος και οι διάφοροι ρέκτες προσπαθούν να καταδικάσουν τον Χριστιανισμό. Με άλλα λόγια επειδή οι «διαφωτισμένοι» της γαλλικής επανάστασης έστειλαν στην καρμανιόλα τον Λαβουαζιέ με την ιστορική φράση «η επανάσταση δεν έχει ανάγκη επιστημόνων» καταδικάζονται όλα τα ιδεώδη που πρέσβευε η Επανάσταση.\nΑν η Υπατία δολοφονήθηκε τον 5ον αιώνα. Η ανατολική χριστιανική εκκλησία υιοθέτησε τον όρο ελληνοχριστιανισμός η ελληνορθοδοξία τον 14ον αιώνα μχ για να διαφοροποιηθεί από την καθολική. Σε όλους αυτούς του αιώνες είχε επέλθει μία αγαστή σύντηξη αρχαίου πνεύματος και χριστιανισμού που ξεκίνησε με τους Τρεις Ιεράρχες για να φθάσει μέχρι τις ημέρες μας σαν ελληνορθόδοξη πίστη.\nΑλλά τι τα γράφουμε; Ο Καρκαγίαννης και οι όμοιοι του δεν ενδιαφέρονται για την όποια αλήθεια. Τους ενδιαφέρει μόνο η χειραγώγηση της κοινής γνώμης...\nΑναρτήθηκε από maximos στις Δευτέρα, Αυγούστου 10, 2009\nΠεριηγητής 11 Αυγούστου 2009 - 1:14 μ.μ.\nΑυτό με τη θ. κοινωνία το είδα ότι γράφτηκε και στο Παρόν της Κυριακής που μας πέρασε, δεν ξέρω κατά πόσο αληθεύει, αλλά, τί γίνεται, περονόσπορος έπεσε;...πολύς αντιχριστιανικός ντόρος...\nΑνώνυμος 14 Αυγούστου 2009 - 10:07 π.μ.\nΜα καλα ασχολειστε σοβαρα με αυτην την κωλοφυλλαδα (ΚΑΘΗΜΕΡΙΝΗ) ? Πιστευετε οτι υπαρχει καποιος που σεβεται τον εαυτο του και πιανει αυτο το βρωμοφυλλο στα χερια του ?\nΦτανει μονο να πληροφορησετε ΠΟΙΟΙ ΓΡΑΦΟΥΝ ΕΚΕΙ για να καταλαβουν και οι λιγοι αφελεις που την αγοραζουν τι καπνο φουμαρει...


Παναθηναϊκός: Θέλει... Αντετοκούνμπο, πόθος από την ΑΕΚ -... - Sportdog.gr - Αθλητικά Νέα | Ειδήσεις | Sport\nΑυτόν ανακοινώνει μετά τον Μπεντίλ - Θέλει... Αντετοκούνμπο, πόθος από την ΑΕΚ - Ιδανικός ο Τουπάν!\nΟ Παναθηναϊκός φτάνει προς το τέλος σχετικά με το ρόστερ που θα έχει την επόμενη χρονιά. Πριν λίγη ώρα ανακοίνωσε την απόκτηση του Μπεν Μπεντίλ, σειρά παίρνει ο Ρίον Μπράουν. Ο πρώην παίκτης του Προμηθέα έχει συμφωνήσει με τους νταμπλούχους και θα ανακοινωθεί τις επόμενες μέρες.\nΔεν κλείνει, όμως, έτσι το ρόστερ του "τριφυλλιού". Θα αποκτηθεί και ένας ακόμη ξένος γκαρντ. Θα πάνε, δηλαδή, οι "πράσινοι" με επτά ξένους παίκτες τη νέα χρονιά.\nΟ Αργύρης Πεδουλάκης ξεψαχνίζει την αγορά, ώστε να βρει την καλύτερη δυνατή λύση. Από αυτόν τον παίκτη ο προπονητής του Παναθηναϊκού θέλει πάνω από όλα να παίζει πολύ καλή άμυνα. Στο επιθετικό κομμάτι έχει παίκτες να του κάνουν τη δουλειά. Στην άμυνα, όμως, και όσον αφορά στην περιφέρεια μόνο ο Καλάθης με τον Παπαπέτρου είναι εξπέρ του είδους.\nΟ Έλληνας τεχνικός θέλει έναν... Θανάση Αντετοκούνμπο, έναν παίκτη που να κάνει δύσκολη τη ζωή των αντιπάλων. Ίσως ο Γιαννούλης Λαρεντζάκης να ήταν ο καταλληλότερος γι' αυτή τη θέση, αλλά το buy out του από την ΑΕΚ είναι μεγάλο.\nΞέρετε ποιος θα έκανε στον "Άρτζι" γι' αυτή τη θέση; Ο Αξέλ Τουπάν, που έπαιξε πέρυσι στον Ολυμπιακό. Αλλά είναι πανάκριβος για τα λεφτά που έχουν περισσέψει στον Παναθηναϊκό.\nΜέσα σε όλα αυτά υπάρχει και η φημολογία ότι ο Πεδουλάκης θέλει από φέτος και τον Ζώη Καράμπελα δίπλα του. Ο Περιστεριώτης τεχνικός ανέδειξε τον μικρό στο Περιστέρι και οι φήμες λένε ότι θέλει να τον έχει και στον Παναθηναϊκό με τον Γιώργο Καλαϊτζάκη να πηγαίνει δανεικός.\nΑν οι φήμες θα αποδειχθούν αληθινές, θα φανεί τις επόμενες μέρες, οπότε και θα έχει ολοκληρωθεί το ρόστερ του Εξάστερου...\nΔΙΑΒΑΣΤΕ ΑΚΟΜΗ: Δεν υπάρχει αυτό που έγινε με τον Σπανούλη - Αδιανόητο σε πόσα λεπτά υπέγραψε - Παγκόσμιο ρεκόρ!


Τήρηση αρχείων φακέλου haccp - εκπαίδευση haccp\nΕκπαίδευση HACCP / Τήρηση αρχείων φακέλου HACCP\nΤο εκπαιδευτικό πρόγραμμα "Τήρηση αρχείων φακέλου HACCP" συνοδεύει την αγορά ενός φακέλου HACCP.\nΤο μάθημα αυτό απευθύνεται σε επιχειρηματίες ή στελέχη επιχειρήσεων που έχουν αναλάβει ή πρόκειται να αναλάβουν καθήκοντα Υπεύθυνου Ασφάλειας Τροφίμων και σε στελέχη που η θέση τους απαιτεί γνώσεις τήρησης συστήματος ασφάλειας τροφίμων.\nΣκοπός του σεμιναρίου είναι οι συμμετέχοντες να ενημερωθούν στην ορθή τήρηση και συμπλήρωση των εντύπων/αρχείων του Συστήματος Διαχείρισης Ασφάλειας Τροφίμων (HACCP)\nΠροαπαιτούμενα: Οι εκπαιδευόμενοι οφείλουν να διαθέτουν σύνδεση με το διαδίκτυο, γνώσεις χειρισμού σελιδομετρητή (browser) internet και σύστημα ήχου (προαιρετικά κάμερα και μικρόφωνο)\nΠληροφορίες παρακολούθησης σεμιναρίων\nΗ ώρα έναρξης των προγραμματισμένων σεμιναρίων τηρείται ΑΥΣΤΗΡΑ. Παρακαλούμε φροντίστε για την έγκαιρη είσοδο σας στην εφαρμογή τηλεδιάσκεψης.\nΟδηγίες εισόδου: Ακολουθήστε το σύνδεσμο του προγραμματισμένου σεμιναρίου. Στο πεδίο "Enter Guest Name" πληκτρολογήστε το όνομά σας με λατινικούς χαρακτήρες και πατήστε "Enter"


Zcash Αναβάθμιση: Sapling - Γρηγορότερες, Φθηνότερες & πιο Ασφαλείς, Ανώνυμες Συναλλαγές | Crypto World Gr\nZcash Αναβάθμιση: Sapling – Γρηγορότερες, Φθηνότερες & πιο Ασφαλείς, Ανώνυμες Συναλλαγές\nΔύο χρόνια μετά από το Genesis block του στις 28 Οκτωβρίου, 2016, το Zcash γίνεται ένα πλήρως προστατευμένο, ιδιωτικό από προεπιλογή Blockchain. Το Sapling θα επιτρέψει στο Zcash να έχει πλήρως ανώνυμες, ασφαλείς & ιδιωτικές συναλλαγές, αγκαλιάζοντας τον τρόπο που θα έπρεπε να είναι τα κρυπτονομίσματα από την αρχή της δημιουργίας τους, προερχόμενα από τις cypherpunk ρίζες τους.\nΤο Zcash χρησιμοποιεί το πρωτόκολλο κρυπτογραφίας zk-Snarks, το οποίο έχει δημιουργηθεί από επιστήμονες του MIT, για την κρυπτογράφηση των συναλλαγών. Πριν το Sapling, οι ανώνυμες “προστατευμένες συναλλαγές” δεν ήταν ενεργοποιημένες ως προεπιλογή αλλά ως μία έξτρα επιλογή, αλλά από εδώ και πέρα, με την Sapling αναβάθμιση, οι συναλλαγές θα είναι πλέον γρηγορότερες και θα απαιτούν πολύ λιγότερη υπολογιστή δύναμη για να ολοκληρωθούν. Πιο συγκεκριμένα:\nΑπό το Sprout στο Sapling\nΜέχρι πρόσφατα, η κρυπτογράφηση μίας συναλλαγής απαιτούσε πολλή μνήμη RAM (>3gb), αλλά με το Sapling το zk-Snarks θα μπορεί να κάνει τις συναλλαγές ανώνυμες χρησιμοποιώντας μόνο 40mb RAM. Αυτό σημαίνει ότι πλέον είναι δυνατή η εκτέλεση των ανώνυμων συναλλαγών σε κινητά και ανταλλακτήρια.\nΜε αυτή την αναβάθμιση η κρυπτογράφηση των συναλλαγών θα απαιτεί <1 δευτερόλεπτο, αυξάνοντας σημαντικά την ταχύτητα.\nΒελτιωμένη Προστασία Κλειδιών: Υποστήριξη για hardware πορτοφόλια & βελτιωμένη ταχύτητα\nΠροηγουμένως τα spending και proving κλειδιά χρειαζόταν να βρίσκονται στην ίδια συσκευή. Με το Sapling, το κλειδί ξοδέματος (spending key) μπορεί να διαχωριστεί και να χρησιμοποιηθεί μόνο για την υπογραφή και την παραγωγή του κλειδιού, ενώ θα βρίσκεται σε μία ασφαλή συσκευή (π.χ., hardware πορτοφόλια). Με αυτό τον τρόπο το κλειδί απόδειξης (proving key) το οποίο κάνει όλη την επεξεργασία δεν χρειάζεται να είναι ασφαλισμένο, προσφέροντας μεγαλύτερες ταχύτητες.\nΕν κατακλείδι, πλέον έχει γίνει πλήρης υιοθέτηση και μετάβαση στη χρήση Sapling διευθύνσεων. Οι Sprout διευθύνσεις ξεκινούσαν με “zc” ενώ οι Sapling διευθύνσεις ξεκινούν με “zs”. Με αυτή την αναβάθμιση, το Zcash, κατά την διάρκεια της 2ης επετείου του, εξέλιξε ολόκληρο τον τομέα των ανώνυμων κρυπτονομισμάτων, πλησιάζοντας το στόχο του στο να γίνει μία άριστης ποιότητας παγκόσμια πλατφόρμα για ιδιωτικές και εμπορικές συναλλαγές.\nTags: Blockchain, Crypto, Cryptocurrencies, Greece, Zcash, Ελλάδα, Ελληνικά, Κρυπτονομίσματα